Държавен вестник, бр. 30, 2015 г., стр. 15

БРОЙ  30	
Д Ъ Р Ж А В Е Н  В Е С Т Н И К 	
СТР.  15  
§ 2. Изпълнението на постановлението се 
възлага на министъра на външните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
За главен секретар на Министерския съвет: 
Веселин Даков
2750
ПОСТАНОВЛЕНИЕ № 95
ОТ 17 АПРИЛ 2015 Г.
за одобряване на допълнителни разходи за 
2015 г. по бюджета на Министерството на 
регионалното развитие и благоустройството 
за 2015 г. за финансиране на ремонтно-възста­
новителни дейности на участъци от автома­
гистрала „Тракия“ и автомагистрала „Хемус“ 
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на регионал­
ното развитие и благоустройството за 2015 г. в 
размер до 100 000 000 лв. (сто милиона лева) 
за финансиране на ремонтно-възстановител­
ни дейности на участъци от автомагистрала 
„Тракия“ и автомагистрала „Хемус“.
(2) Средствата по ал. 1 да се осигурят за 
сметка на предвидените трансфери по чл. 1, 
ал. 2, раздел ІІІ, т. 1.12 от Закона за държав­
ния бюджет на Република България за 2015 г.
(3) Средствата по ал. 1 се предоставят по 
бюджета на Министерството на регионалното 
развитие и благоустройството за 2015 г. на 
базата на фактически извършените разходи.
Чл. 2. Министърът на регионалното раз­
витие и благоустройството на базата на 
фактически извършените разходи да извър­
ши съответните промени по бюджета на 
Министерството на регионалното развитие 
и благоустройството за 2015 г. и да уведоми 
министъра на финансите.
Чл. 3. (1) Със сумата по чл. 1, ал. 1 да се уве­
личат разходите по „Политика за поддържане, 
модернизация и изграждане на техническата 
инфраструктура, свързана с подобряване на 
транспортната достъпност и интегрираното 
управление на водните ресурси и геозащита“, 
Бюджетна програма „Рехабилитация и изграж­
дане на пътна инфраструктура“ по бюджета 
на Министерството на регионалното развитие 
и благоустройството за 2015 г.
(2) Със сумата по чл. 1, ал. 1 да се увели­
чат показателите по чл. 22, ал. 3 от Закона 
за държавния бюджет на Република България 
за 2015 г.
Чл. 4. Министърът на финансите да из­
върши произтичащите от чл. 1 промени по 
централния бюджет за 2015 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението 
се възлага на министъра на регионалното 
развитие и благоустройството. 
§ 3. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
За главен секретар на Министерския съвет: 
Веселин Даков
2751
ПОСТАНОВЛЕНИЕ № 96
ОТ 17 АПРИЛ 2015 Г.
за приемане на Тарифа за таксите, които 
се събират от Изпълнителната агенция по 
сортоизпитване, апробация и семеконтрол по 
Закона за закрила на новите сортове растения 
и породи животни и по Закона за посевния 
и посадъчния материал
МИНИСТЕРСКИЯТ СЪВЕТ
П О С Т А Н О В И :
Член единствен. Приема Тарифа за таксите, 
които се събират от Изпълнителната агенция 
по сортоизпитване, апробация и семеконтрол 
по Закона за закрила на новите сортове 
растения и породи животни и по Закона за 
посевния и посадъчния материал.
Заключителни разпоредби
§ 1. Отменя се Тарифата за таксите, които 
се събират от Изпълнителната агенция по 
сортоизпитване, апробация и семеконтрол по 
Закона за закрила на новите сортове растения 
и породи животни и по Закона за посевния и 
посадъчния материал, приета с Постановление 
№ 310 на Министерския съвет от 2004 г. (ДВ, 
бр. 104 от 2004 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
За главен секретар на Министерския съвет: 
Веселин Даков
ТАРИФА
за таксите, които се събират от Изпълнител­
ната агенция по сортоизпитване, апробация 
и семеконтрол (ИАСАС) по Закона за по­
севния и посадъчния материал и по Закона 
за закрила на новите сортове растения и 
породи животни
Чл. 1. За изпитване за биологични и сто­
пански качества на един сорт от видовете 
земеделски култури в един пункт за една 
година се събират следните такси: